turjo4nis/wikipedia-bn-dump-20250701 huggingface dataset:
মোহাম্মদ হাফিজ

মোহাম্মদ হাফিজ (; জন্ম: ১৭ অক্টোবর, ১৯৮০) সারগোদায় জন্মগ্রহণকারী পাকিস্তানি ক্রিকেট খেলোয়াড়। বর্তমানে তিনি পাকিস্তান জাতীয় ক্রিকেট দলের টি২০ ক্রিকেটে অধিনায়কত্ব করছেন। ডানহাতি উদ্বোধনী ব্যাটসম্যান ও মাঝে মধ্যে ডানহাতি অফস্পিন বোলারের ভূমিকায় অবতীর্ণ হয়ে থাকেন। ২০১২/২০১৩ মৌসুমে টি২০ ক্রিকেটের আইসিসি প্লেয়ার র‌্যাঙ্কিংয়ে শীর্ষ অল-রাউন্ডারের মর্যাদা পেয়েছেন। বুদ্ধিমত্তা সহযোগে ব্যাটিংয়ের পাশাপাশি দলের প্রয়োজনে আক্রমণাত্মক খেলা উপহার দিয়ে থাকেন।

খেলোয়াড়ী জীবন 
২০০৩ সালের বিশ্বকাপ ক্রিকেটে গ্রুপ পর্বেই দলের ফলাফল বিপর্যয়ের পর কয়েকজন উদীয়মান তরুণদের একজন হন চিনা। কিন্তু ব্যাটিং-বোলিং উভয় বিভাগেই ব্যর্থ হওয়ায় টেস্টসহ ওয়ানডে ক্রিকেট থেকে বাদ পড়েন। কিন্তু ঘরোয়া ক্রিকেটে দূর্দান্ত ক্রীড়ানৈপুণ্যে প্রদর্শন ও পাকিস্তান এ দলের সাফল্যে পুনরায় ২০০৪ সালে দলে ফিরে আসেন।

২০০৫ সালে ওডিআইয়ে ব্যাটিংয়ের ব্যর্থতা থাকলেও বোলিংয়ে পারঙ্গমতা দেখান। ২০০৬ সালে অস্ট্রেলিয়া সফরে হাফিজ সেঞ্চুরি করেন। উপযুক্ত উদ্বোধনী জুটির সন্ধানে টেস্টে তাকে ডেকে নেয়া হয় ও ইংল্যান্ডে যান। ওভালে ৯৫ রান করেন। নভেম্বরে নিজ দেশে ওয়েস্ট ইন্ডিজের বিপক্ষে খেলেন। প্রথম দুই টেস্টে তেমন ভাল না করলেও করাচীতে অনুষ্ঠিত তৃতীয় টেস্টে তার দ্বিতীয় শতক তুলে নেন। তারপরও ধারাবাহিকতার অভাবে পরবর্তী ৫ বছর টেস্ট ও একদিনের আন্তর্জাতিক ক্রিকেটে তাকে অনিয়মিত দেখা যায়।

অধিনায়কত্ব 
মে, ২০১২ সালে পাকিস্তান টি২০ দলের অধিনায়করূপে মনোনীত হন। এছাড়াও, মিসবাহ-উল-হকের নেতৃত্বাধীন ওডিআই এবং টেস্ট দলের সহ-অধিনায়কত্ব করে আসছেন। সেপ্টেম্বর, ২০১২ সালে শ্রীলঙ্কায় অনুষ্ঠিত টি২০ বিশ্ব চ্যাম্পিয়নশীপে পাকিস্তান সেমি-ফাইনালে পৌঁছলেও স্বাগতিক দলের কাছে হেরে যায়। প্রতিযোগিতা শেষে সাবেক অল-রাউন্ডার আব্দুল রাজ্জাকের সাথে কিছুটা বিতর্কের পরিবেশ সৃষ্টি হয়। দল নির্বাচনের ক্ষেত্রেও পিসিবি'র সাথে তার মতানৈক্য ঘটে। কিন্তু কোচ ডেভ হোয়াটমোরের কাছ থেকে সমর্থন পান তিনি এবং অনেক খেলোয়াড়ের দূর্বল ক্রীড়াশৈলীর কথা তুলে ধরেন। পিসিবি কমিটি হাফিজের নৈপুণ্যতাকে আরো গভীরভাবে পর্যবেক্ষণের কথা তুলে ধরে ভারত ও দক্ষিণ আফ্রিকা সফরে পাঠানোর সিদ্ধান্ত নেয়।

টেস্ট শতক

একদিনের আন্তর্জাতিক শতক 
 কলামে রান, * চিহ্নিত  অপরাজিত 
 কলাম শিরোনাম ম্যাচ বোঝায় ম্যাচ সংখ্যা  খেলোয়াড়ের কর্মজীবন

তথ্যসূত্র 

পাকিস্তানি ক্রিকেটার
১৯৮০-এ জন্ম
জীবিত ব্যক্তি
পাকিস্তানের টেস্ট ক্রিকেটার‎
পাকিস্তান জাতীয় ক্রিকেট দলের অধিনায়ক
পাকিস্তানের একদিনের আন্তর্জাতিক ক্রিকেটার‎
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
২০১৯ ক্রিকেট বিশ্বকাপের ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার‎
কলকাতা নাইট রাইডার্সের ক্রিকেটার
সারগোদার ক্রিকেটার
ওয়েয়াম্বার ক্রিকেটার
পাঞ্জাবি ব্যক্তি
পেশাওয়ার জালমির ক্রিকেটার
লাহোর কালান্দার্সের ক্রিকেটার
গালে গ্ল্যাডিয়েটর্সের ক্রিকেটার
ঢাকা ডমিনেটর্সের ক্রিকেটার
পাকিস্তানের টেস্ট ক্রিকেট অধিনায়ক
বেলুচিস্তান বিয়ার্সের ক্রিকেটার
ফয়সালাবাদের ক্রিকেটার
ফয়সালাবাদ উল্ভসের ক্রিকেটার
ফেডারেল এরিয়াজের ক্রিকেটার
গায়ানা আমাজন ওয়ারিয়র্সের ক্রিকেটার
খুলনা টাইগার্সের ক্রিকেটার
মেলবোর্ন স্টার্সের ক্রিকেটার
মিডলসেক্সের ক্রিকেটার
পাঞ্জাবের (পাকিস্তান) ক্রিকেটার
রাজশাহী রয়্যালসের ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
সুই নর্দার্ন গ্যাস পাইপ লাইন্স লিমিটেডের ক্রিকেটার
ওয়েয়াম্বা ইউনাইটেডের ক্রিকেটার
দক্ষিণ পাঞ্জাবের (পাকিস্তান) ক্রিকেটার
পাকিস্তানের ক্রিকেট ধারাভাষ্যকার
পাকিস্তানি ক্রিকেট কোচ
দ্য নেট (১৯৭৫-এর চলচ্চিত্র)

দ্য নেট (জার্মান ভাষায়: Das Netz; ইংরেজি ভাষায়: The Net) ম্যানফ্রেড পার্জার পরিচালিত পশ্চিম জার্মানির ড্রামা ফিল্ম যা ১৯৭৫ সালে মুক্তি পায়।এতে অভিনয় করেছেন হেইন ব্যানেটজ।

চরিত্রসমূহ 
 হেইন ব্যানেটজ – কানোনিকা
 কর্লো ডি ম্যাজো 
 মারিয়া ডিইনকরোনাটো
 মিল ফেরার – আরিলীও মোরিলী
 ক্লাউডিও গোরা
 সোনজা জ্যানিনী– ভেরা পিছেন্টি
 ক্লাউস কিনসকী– এ্যামিলিও বোসি
 অ্যানড্রিয়া রাও
 ওইলি রোজ
 ফ্রাক রাডনিকজ
 এলকে সোমার - ক্রিসটা সনটাং
 সাসানি উলেন - এগনিস
 সাবিন মন মেডোল

বহিঃসংযোগ

তথ্যসূত্র 

১৯৭৫-এর চলচ্চিত্র
জার্মান ভাষার চলচ্চিত্র
জার্মান চলচ্চিত্র
জার্মান নাট্য চলচ্চিত্র
পশ্চিম জার্মান চলচ্চিত্র
লেখক সম্পর্কে চলচ্চিত্র
ইতালির পটভূমিতে চলচ্চিত্র
১৯৭৫-এর নাট্য চলচ্চিত্র
ওলফ পালমে

ভেন ওলফ জোয়াচিম পালমে (; জন্ম: ৩০ জানুয়ারি, ১৯২৭ - মৃত্যু: ২৮ ফেব্রুয়ারি, ১৯৮৬) সুইডেনে জন্মগ্রহণকারী বিশিষ্ট রাজনীতিবিদ। মৃত্যু-পূর্ব পর্যন্ত ১৯৬৯-১৯৮৬ সময়কালে সোশ্যাল ডেমোক্র্যাটিক পার্টির নেতা ছিলেন। এছাড়াও, ১৯৬৯-১৯৭৬ সাল এবং ১৯৮২-১৯৮৬ সাল পর্যন্ত দুই মেয়াদে সুইডেনের প্রধানমন্ত্রী ছিলেন।

প্রারম্ভিক জীবন 
স্টকহোমের অস্টারমামের রক্ষণশীল উচ্চবিত্ত শ্রেণীর পরিবারে ওলফ পালমে জন্মগ্রহণ করেন। ডাচ বংশোদ্ভূত বাবা পেশায় ব্যবসায়ী এবং মা ফ্রিন ভন নাইরিম বাল্টিক জার্মান ছিলেন। ১৯১৫ সালে উদ্বাস্তু হিসেবে সুইডেনে বসবাস করতে শুরু করেন। প্রপিতামহ আলেকজান্ডার ভন নাইরিম রুশ সাম্রাজ্যের সিনেটের অ্যাটর্নি জেনারেল, সিনেটর এবং সদস্য ছিলেন। ছয় বছর বয়সে বাবা মারা যান। উচ্চবিত্ত শ্রেণীতে বসবাস করা স্বত্ত্বেও সোশ্যাল ডেমোক্র্যাসিতে রাজনৈতিক ধ্যান-ধারণা গড়ে উঠে। তিনি তৃতীয় বিশ্বে ভ্রমণ করতেন। পাশাপাশি মার্কিন যুক্তরাষ্ট্রের অর্থনৈতিক অসমতা, জাতিগত বিদ্বেষও তাকে প্রভাবিত করেছিল।

রাজনৈতিক জীবন 
তিনি সুইডেনের প্রধানমন্ত্রী তাগে আর্লেন্ডার প্রশাসনের বিরুদ্ধে দীর্ঘদিন অবস্থান নিয়েছিলেন। ১৯৭৬ সালের সাধারণ নির্বাচনে সোশ্যাল ডেমোক্র্যাটদের পরাজয়ে মনে করা হয়েছিল যে তাদের ৪০ বছর ধরে ক্ষমতা আঁকড়ে থাকার দিন বুঝি চীরতরে শেষ হয়ে গেছে। কিন্তু ১৯৬০-এর দশক থেকে আন্তর্জাতিক রাজনীতিতে অভিষিক্ত পালমে বিরোধী দলনেতার ভূমিকায় অবতীর্ণ হয়ে অভ্যন্তরীণ এবং আন্তর্জাতিক - উভয় পর্যায়ে ব্যাপকভাবে অংশগ্রহণ করেন। ১৯৮২ ও ১৯৮৫ সালের সাধারণ নির্বাচনে বিজয়ের মাধ্যমে তিনি পুনরায় সুইডেনের প্রধানমন্ত্রীত্বে আসীন হন।

ইরান-ইরাক যুদ্ধে জাতিসংঘের বিশেষ মধ্যস্থতাকারী নিযুক্ত হন। জোট-নিরপেক্ষ আন্দোলনে তিনি সমর্থন যোগান। ঔপনিবেশিক ব্যবস্থা থেকে মুক্ত হতে তৃতীয় বিশ্বের স্বাধীনতা আন্দোলনেও তার ভূমিকা ছিল। এছাড়াও, অগণতান্ত্রিক এবং সাম্রাজ্যবাদ বিস্তার বিরোধী আন্দোলনে অর্থনৈতিক ও নৈতিক সমর্থন দেন।

পালমে ধারাবাহিকভাবে মার্কিন যুক্তরাষ্ট্র ও সোভিয়েত ইউনিয়নের প্রবল সমালোচক ছিলেন। সাম্রাজ্যবাদ বিস্তার, আধিপত্যবাদের বিরুদ্ধে অবস্থান নেন তিনি। স্পেনের ফ্রান্সিস্কো ফ্রাঙ্কো, চেকোস্লোভাকিয়ার গুস্তাভ হুসাক, দক্ষিণ আফ্রিকার বি জে ভরস্টার ও পি ডব্লিউ বোথা সরকারেরও সমালোচনা করতেন।

দেহাবসান 
২৮ ফেব্রুয়ারি, ১৯৮৬ তারিখে সিনেমা দেখে বাড়ি ফেরার পথে স্টকহোমে অজ্ঞাতনামা ব্যক্তির হাতে রাস্তায় নিহত হন তিনি। তৃতীয় গুস্তাভের পর জাতীয় পর্যায়ের নেতার মৃত্যুটি ছিল আধুনিক সুইডেনের ইতিহাসে প্রথম। পালমের মৃত্যুর বিষয়টি স্ক্যান্ডিনেভিয়ার দেশগুলোয় ব্যাপক প্রভাব বিস্তার করে। হত্যাকারীকে এখনো চিহ্নিত করা যায়নি কিংবা ব্যবহৃত বন্দুকও খুঁজে পাওয়া যায়নি। সুইডিশ পুলিশের কাছে হত্যার বিষয়টি বেশ রহস্যময় হিসেবে বিবেচিত হয়ে আসছে। তবে হত্যাকাণ্ডের সাথে সম্পৃক্ততার অভিযোগে পুলিশ বেশ কয়েকজন ব্যক্তিকে আটক করেছে।

তথ্যসূত্র

আরও দেখুন 
 ভাকল্যাভ হ্যাভেল
 ফজলে হাসান আবেদ
 অ্যামনেস্টি ইন্টারন্যাশনাল

বহিঃসংযোগ 

 Olof Palme Archives
 Olof Palme Memorial Fund
 Olof Palme International Center

 
সুইডেনের প্রধানমন্ত্রী
১৯২৭-এ জন্ম
১৯৮৬-এ মৃত্যু
শীতল যুদ্ধের নেতা
স্টকহোম বিশ্ববিদ্যালয়ের প্রাক্তন শিক্ষার্থী
বাল্টিক জার্মান বংশোদ্ভূত ব্যক্তি
২০শ শতাব্দীর নাস্তিক
সুইডেনের সমাজবাদী গণতন্ত্রী পার্টির নেতা
গুপ্তহত্যার শিকার সরকারপ্রধান
নারীবাদী পুরুষ
খুনের শিকার পুরুষ
ফোর ফ্রিডমস পুরস্কার প্রাপক
১৯৮৬-এ গুপ্তহত্যার শিকার রাজনীতিবিদ
সাইমন কুজনেৎস

সাইমন স্মিথ কুজনেৎস (জন্ম: ৩০শে এপ্রিল, ১৯০১ - মৃত্যু: ৮ই জুলাই, ১৯৮৫) একজন রুশ-বংশোদ্ভূত মার্কিন অর্থনীতিবিদ। তিনি ১৯৭১ সালে অর্থনীতিতে নোবেল পুরস্কার লাভ করেন।

জীবনী 
কুজনেৎস মার্কিন যুক্তরাষ্ট্রের কলাম্বিয়া বিশ্ববিদ্যালয় থেকে ১৯২৩ সালে বিজ্ঞানে স্নাতক, ১৯২৪ সালে কলাবিদ্যায় স্নাতকোত্তর এবং ১৯২৬ সালে ডক্টরেট উপাধি অর্জন করেন। এরপর তিনি ১৯৩০ থেকে ১৯৫৪ সাল পর্যন্ত দেশটির পেন্সিলভেনিয়া বিশ্ববিদ্যালয়ে, ১৯৫৪ থেকে ১৯৬০ সাল পর্যন্ত জনস হপকিন্স বিশ্ববিদ্যালয়ে এবং ১৯৬০ থেকে ১৯৭১ সাল পর্যন্ত হার্ভার্ড বিশ্ববিদ্যালয়ে শিক্ষকতা করেন।

পুরস্কার ও সম্মাননা 
 অর্থনীতিতে নোবেল পুরস্কার (১৯৭১)

তথ্যসূত্র

বহিঃসংযোগ 

হার্ভার্ড বিশ্ববিদ্যালয়ের শিক্ষক
১৯৮৫-এ মৃত্যু
১৯০১-এ জন্ম
নোবেল বিজয়ী অর্থনীতিবিদ
জনস হপকিন্স বিশ্ববিদ্যালয়ের শিক্ষক
কলাম্বিয়া বিশ্ববিদ্যালয়ের প্রাক্তন শিক্ষার্থী
পেনসিলভেনিয়া বিশ্ববিদ্যালয়ের শিক্ষক
২০শ শতাব্দীর মার্কিন অর্থনীতিবিদ
মার্কিন নোবেল বিজয়ী
ইউক্রেনীয় ইহুদি
মার্কিন পরিসংখ্যানবিদ
রয়েল সুয়েডীয় বিজ্ঞান অ্যাকাডেমির সদস্য
স্ল্যাক ন্যাশনাল অ্যাক্সেলারেটর ল্যাবরেটরি

স্ল্যাক ন্যাশনাল অ্যাক্সিলারেটর ল্যাবরেটরী প্রকৃতপক্ষে স্ট্যানফোর্ড লিনিয়ার অ্যাক্সিলারেটর সেন্টার স্ট্যানফোর্ড বিশ্ববিদ্যালয় পরিচালিত একটি গবেষণাকেন্দ্র।

ইতিহাস 
স্ট্যানফোর্ড লিনিয়ার অ্যাক্সিলারেটর সেন্টার ১৯৬২ সালে প্রতিষ্ঠিত হয়। স্ট্যানফোর্ড বিশ্ববিদ্যালয় এর মূল ক্যাম্পাসের পশ্চিমে ৪২৬ একর জায়গা জুড়ে অবস্থিত। এর প্রধান অ্যাক্সিলারেটর ২ মাইল লম্বা এবং এটি পৃথিবীর সবচেয়ে দীর্ঘ লিনিয়ার অ্যাক্সিলারেটর। ২০০৫ সালের তথ্য অনুযায়ী, স্ল্যাকে ১০০০ এর অধিক মানুষ কাজ করে, এর মধ্যে প্রায় ১৫০ জন পদার্থবিজ্ঞানে ডক্টরেট ডিগ্রিধারী।

তথ্যসূত্র

গবেষণাগার
স্ট্যানফোর্ড বিশ্ববিদ্যালয়
পরীক্ষণমূলক পদার্থবিজ্ঞান
ক্যালিফোর্নিয়ার পরীক্ষাগার
কণা পদার্থবিজ্ঞানে ব্যবহৃত উপকরণ
দ্য নেট (১৯৫৩-এর চলচ্চিত্র)

দ্য নেট (ইংরেজি ভাষায়: The Net-Project M7) এন্থ্যানি এসকাইথ পরিচালিত টু সিটিস ফিল্ম কর্তৃক নির্মত একটি ব্রিটিশ চলচ্চিত্র যা ১৯৫৩ সালে মুক্তি পায়।এতে অভিনয় করেছেন জেমস ডুনাল্ড, ফিলিস কালভার্ট, রবার্ট বেটলি এবং হার্বার্ট লোম। বিশ্ব বিমানচালনা গবেষণাকেন্দ্রে ছবিটির সেট তৈরি করা হয়েছিল এবং ’’জন পাডনের’’ উপন্যাস অবলম্বনে ছবিটি নির্মিত ।

কাহিনী সংক্ষেপ 
ইংল্যান্ড এর গ্রামাঞ্চলের মধ্যে গোপন এক বিমান গবেষণা স্টেশনে আন্তর্জাতিক বিজ্ঞানীদের একটি গ্রুপ প্রতি ঘণ্টায় 2,000 মাইল উড়তে পারে এমন একটি বিপ্লবী বিমান (M7 ) এর প্রোটোটাইপ তৈরিতে কাজ করছেন।প্রকল্পের নেতা মাইকেল হ্যাথলি (ডোনাল্ড) প্রকল্পের সাথে এতই সম্পৃক্ত যে তার স্ত্রী লিডিয়ার মতানুযায়ী সে উপেক্ষিত এবং সে তার স্বামীর কাজের পক্ষে না।একটি সামাজিক অনুষ্ঠানে লিডিয়ার সাথে হ্যাথলির সহকর্মী এলেক্স লিয়নের পরিচয় হয় এবং তারাঁ একে অপরের প্রেমে পড়েন।ঠিক সেই সময় হ্যাথলি প্রকল্পের(M7 ) পরীক্ষায় অসফল হয় কিন্তু প্রকল্প পরিচালক কারিংটোন দ্বারা ক্রমাগত চাপ আসতে থাকে।

কাহিনী অন্য দিকে মোড় নেয় যখন প্রকল্প পরিচালক কারিংটোন খুন হন এবং প্রকল্পের সদস্যরা বোঝতে পারেন প্রকল্পের ভিতর গুপ্তচর লুকিয়ে আছে।M7 পরিশেষে তার প্রথম ফ্লাইটের পরীক্ষা দেয় এবং অক্ষত থাকে।প্রকল্পের সদস্যরা অবিরত কাজ করে ছোটখাট সমস্যা সমাধান করে সমাপ্ত সংস্করণ আকাশে উড়ায় কিন্তু এই সময় গুপ্তচর তার হাত দেখায় এবং বিমান হাইজ্যাকের চেষ্টা করে।

শ্রেষ্ঠাংশে 
 জেমস ডুনাল্ড - মাইকেল হ্যাথলি চরিত্রে
 রবার্ট বেটলি - স্যাম স্যাগ্রাম
 ’’’ফিলিস কালভার্ট’’’ - ল্যাডিয়া হ্যাথলি
 ’’’হার্বার্ট লোম’’’ - এলেক্স লিয়ন
 ’’’নোয়েল উইলম্যান’’’ - ডেনিস বোর্ড
 ’’’মৌরিস ড্যানহাম’’’ - কারিংটোন
 ’’’মরিয়েল পাভলো’’’ - ক্যারোলিন কার্টার
 ’’’ওয়ালটার ফিজগারাল্ড’’’ - স্যার কারলোস ক্রাডরক
 ’’’প্যাটরিক ডোনান্ড’’’ - ব্রায়ান জ্যাকসন
 ’’’মারজোরি ফিন্ডিং’’’ - হ্যাথলির মা
 ’’’হার্বার্ট লোমাস’’’- জর্জ জ্যাকসন
 ’’’কাইরিল চেম্বারলেইন্’’’ - পরিদর্শক কার্টার
 ’’’মেরিন স্টোন’’’ - মাইসি

বহিঃসংযোগ 
 
 The Net at BritMovie

তথ্যসূত্র 

১৯৫৩-এর চলচ্চিত্র
ইংরেজি ভাষার চলচ্চিত্র
ব্রিটিশ নাট্য চলচ্চিত্র
ব্রিটিশ সাদাকালো চলচ্চিত্র
পাইনউড স্টুডিওজে ধারণকৃত চলচ্চিত্র
ব্রিটিশ উপন্যাস অবলম্বনে চলচ্চিত্র
ইংল্যান্ডের পটভূমিতে চলচ্চিত্র
১৯৫০-এর দশকের ইংরেজি ভাষার চলচ্চিত্র
লা রেতে (রাজনৈতিক দল)

লা রেতে () ইতালির একটি রাজনৈতিক সংগঠন যার প্রধান ছিলেন লিওলুকা অরল্যান্ডো।

আরো দেখুন 
 ইতালির রাজনীতি

তথ্যসূত্র

বহিঃসংযোগ 
 Biography of Leoluca Orlando

ইতালির রাজনীতি
১৯৯১-এ প্রতিষ্ঠিত রাজনৈতিক দল
দ্য নেট ২ (২০০৬-এর চলচ্চিত্র)

দ্য নেট ২.০ ২০০৬ সালের রব কোয়ান লিখিত ও কার্লেস উইনকার পরিচালিত একটি আমেরিকান ডিরেক্ট টু ভিডিও চলচ্চিত্র।এটি ১৯৯৫ সালে নির্মিত দ্য নেট এর সিকুয়্যাল।এতে অভিনয় করেছেন নিকি ড্যালোস, কিগ্যান কনার ট্রেসি ও নেইল হপকীন্স সহ আরো অনেকে।

কাহিনী সংক্ষেপ 
একজন অল্প বয়স্ক কম্পিউটার সিস্টেম বিশ্লেষক ইস্তানবুল এসে একটি নতুন চাকরি শুরু করার পর জীবনে অশান্তির মধ্যে পড়ে যখন শীঘ্রই তিনি আবিষ্কার করেন যে তার পাসপোর্ট আর বৈধ নয়, তার ক্রেডিট কার্ড ব্যাবহারঅযোগ্য, তার ব্যাংক একাউন্ট খালি এবং তার পরিচয়পত্র চুরি হয়ে যায়।

শ্রেষ্ঠাংশে 
 নিকি ড্যালোস - হপ ক্যাসেডি চরিত্রে
 স্যাবনাম ডমন্যাজ - রক্সিলানা
 ড্যামিট একবাগ - ড.ক্যাভাক
 কিগ্যান কনার ট্রেসি - জেড.জেড
 নেইল হপকীন্স - জেমস হেবেন
 স্যালমা ইরাজ - হোটেল রিসিপশনিস্ট

বহিঃসংযোগ

তথ্যসূত্র 

২০০৬-এর চলচ্চিত্র
২০০০-এর দশকের রহস্য চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
সাইবার থ্রিলার চলচ্চিত্র
পরবর্তী কিস্তির চলচ্চিত্র
বিচারের অপপ্রয়োগ সম্পর্কে চলচ্চিত্র
টেকনো-থ্রিলার চলচ্চিত্র
মার্কিন রহস্য থ্রিলার চলচ্চিত্র
ইন্টারনেট সম্পর্কে চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
দ্য নেট (অ্যালবাম)

দ্য নেট ১ জানুয়ারি ১৯৮৩ সলের লিটল রিভার ব্যান্ড এর একটি অ্যালবাম। ব্যান্ড এর দুটি একক (উই টু-২২ এবং ইউ আর ড্রাইভিং মি আউট অব মাই মাইন্ড - ৩৫) মার্কিন যুক্তরাষ্ট্র এর বিলবোর্ডে ১০০ হিট গানের মধ্যে ৪০ এর মধ্যে ছিল।

গানের তালিকা 
 ইউ আর ড্রাইভিং মি আউট অব মাই মাইন্ড (বীব ব্রীটলস, গ্রাহাম গোবি) - ৫:১১
 উই টু (গ্রাহাম গোবি) - ৪:৩২
 নো মোর টিয়ারস (বীব ব্রীটলস) - ৩:২০
 মি. সোসিয়ালিট (বীব ব্রীটলস) - ৫:২৪
 ডাউন অন দ্য বর্ডার (গ্রাহাম গোবি) - ২:৫৬
 দ্য ডেন্জার সাইন (বীব ব্রীটলস ফিচারিং হাউসন) - ৪:০২
 ফলিং (স্টিফেন হাডস্যান, ওয়াকফোর্ড) -৪:১৯
 স্লিপলেস নাইট (গ্রাহাম গোবি) - ৫:১০
 ইজি মানি (গ্রাহাম গোবি) - ৪:০২
 দ্য নেট (গ্রাহাম গোবি) - ৪:৪২
 ওয়ান ডে (গ্রাহাম গোবি) - ২:৩৮

সদস্য 
 জন ফারনাম - ভোকাল
 বীব ব্রীটলস - গীটার, ভোকাল
 গ্রাহাম গোবি - গীটার, ভোকাল
 ডেভিড হির্সফেডার- কীবোর্ড
 স্টিফেন হাডস্যান- গীটার, ভোকাল
 ওয়ানি নীলসন - বেস গীটার, ভোকাল
 ডিরিক প্যালসী - ড্রামস

তথ্যসূত্র 

সঙ্গীত অ্যালবাম
১৯৮৩-এর অ্যালবাম
ক্যাপিটল রেকর্ডসের অ্যালবাম
এএফসি চ্যালেঞ্জ কাপ

এএফসি চ্যালেঞ্জ কাপ () আন্তর্জাতিক ফুটবল প্রতিযোগিতাবিশেষ যা এশিয়ান ফুটবল কনফেডারেশন বা এএফসি'র সদস্যভূক্ত দেশসমূহের মধ্যে প্রতি দুই বছর অন্তর অনুষ্ঠিত হয়। এরফলে ভিশন এশিয়া পরিকল্পনার অধীনে উদীয়মান দেশ নির্ধারণ করা হয়। এএফসি'র সাবেক সভাপতি মোহাম্মদ বিন হাম্মাম ভিশন এশিয়া পরিকল্পনার প্রণেতা ছিলেন।

জুলাই, ২০০৬ সালে এএফসি চ্যালেঞ্জ কাপ প্রতিযোগিতার ১ম আসর বাংলাদেশের রাজধানী ঢাকায় অনুষ্ঠিত হয়। প্রতিযোগিতার ৫ম আসরটি ২০১৪ সালে মালদ্বীপে অনুষ্ঠিত হবে। সর্বশেষ প্রতিযোগিতায় উত্তর কোরিয়া জাতীয় ফুটবল দল শিরোপা লাভ করে। এছাড়াও, উত্তর কোরিয়া এ পর্যন্ত সর্বাধিক দুইবার চ্যাম্পিয়ন হবার সৌভাগ্য অর্জন করেছে।

উদ্দেশ্যাবলী 
মহাদেশীয় পরিকল্পনার মাধ্যমে এশিয়ার ফুটবল দলগুলোকে আন্তর্জাতিক পর্যায়ে উন্নীতকরণই ভিশন এশিয়া পরিকল্পনার মূল উদ্দেশ্য। এর মাধ্যমে ভিশন এশিয়ার মূল উদ্দেশ্য প্রতিফলিত হয়। মহাদেশীয় প্রতিযোগিতায় খেলার অভিজ্ঞতা অর্জন, সম্ভাব্য ক্ষেত্রে এএফসি ট্রফি জয় এবং নতুন খেলোয়াড়ের সন্ধানও এর মাধ্যমেই পাওয়া যায়।

২০০৮ ও ২০১০ সালের প্রতিযোগিতায় বিজয়ী দল স্বয়ংক্রিয়ভাবে এএফসি এশিয়ান কাপে অংশগ্রহণের সুযোগ পেয়েছিল।

দল নির্বাচন প্রক্রিয়া

ফলাফল 

টীকা

সফলতম দলসমূহ 

 ^: যৌথভাবে তৃতীয় স্থান (তৃতীয় স্থান নির্ধারণে কোন প্লেঅফ খেলা অনুষ্ঠিত হয়নি)

তথ্যসূত্র

আরও দেখুন 
 বিশ্বকাপ ফুটবল
 এএফসি এশিয়ান কাপ
 বাংলাদেশ জাতীয় ফুটবল দল
 ভারত জাতীয় ফুটবল দল
 ব্রাজিল জাতীয় ফুটবল দল

বহিঃসংযোগ 
 AFC Challenge Cup  at The-AFC.com
 Press release from AFC about the Challenge Cup 

 
২০০৬-এ প্রতিষ্ঠিত পুনরাবৃত্ত ক্রীড়া ঘটনা
জাতীয় দলসমূহের জন্য এএফসি প্রতিযোগিতা
এশিয়ার বিলুপ্ত আন্তর্জাতিক ফুটবল প্রতিযোগিতা
দ্য নেট (১৯৯৫-এর চলচ্চিত্র)

দ্য নেট (ইংরেজি ভাষায়: The Net) ইরোইন উইনকার পরিচালিত ১৯৯৫ সালের একটি আমেরিকান সাইবার থ্রিলার চলচ্চিত্র । অভিনয় করেছেন, সান্ড্রা বুলক, জের্মি নর্থাম ও ডেনিস মিলার।

কাহিনী সংক্ষেপ 
এন্জ্যালা বেনেট(সান্ড্রা বুলক), একজন কম্পিউটার ইঞ্জিনিয়ার যিনি দিনের অধিকাংশ সময় বাড়িতে কাটান এবং তার সব বন্ধু অনলাইন কেন্দিৃক । অনলাইন এর বাইরে তার মাত্র কয়েকজন বন্ধু আছে । তার প্রথম ছুটির সময় সে কম্পিউটার গুপ্তচরবৃত্তির সাথে জরিয়ে পড়ে।

শ্রেষ্ঠাংশে 
 সান্ড্রা বুলক - এন্জ্যালা বেনেট, চরিত্রে
 জের্মি নর্থাম - জ্যাক ড্যাবলিন
 ডেনিস মিলার - ড. অ্যালেন চ্যাম্পিয়ন
 ওয়েনডি গাজেলী - রাথ মার্কস
 ক্যান হাওয়ার্ড - মিখাইল বার্গস্টোর্ম

প্রযোজনা 

১৯৯৪ সালের অক্টোবরে সান্ড্রা বুলক ঘোষণা দেন তিনি মধ্য -জানুয়ারী থেকে ১০ এপ্রিল,১৯৯৫ এর মধ্যে দ্য নেটর চিত্রগ্রহণ করবেন। ১৯৯৫ সালের জানুয়ারির ৫ তারিখ সান ফ্রান্সিসকো এর মসকন সেন্টার ও ম্যাকওয়ার্ল্ড সেই সাথে এপ্রিলে ওয়াশিংটন, ডি.সি.তে দ্য নেটর চিত্রগ্রহণ করা হয়েছিল।

গ্রহণ

বক্স অফিস 
’’দ্য নেট‘’ এর আনুমানিক বাজেট ছিল $২২ মিলিয়ন এবং ২৮ জুলাই ১৯৯৫ তারিখে মুক্তি পায়।গার্হস্থ্য বক্স অফিসে $৫০,৭২৭,৯৬৫ ও বিদেশী বাজার সহ, চলচ্চিত্রটি বিশ্বব্যাপী মোট $১১০,৬২৭,৯৬৫ ডলারের ব্যবসা করে। অতিরিক্ত ভাড়াবাবদ যুক্তরাষ্ট্রর মধ্যে $২৩,৭৭১,৬০০ আয় করে।

সমালোচনা 
’’দ্য নেট‘’ এর প্রতিক্রিয়া ছিল মিশ্র।রটেন টম্যাটোস এ ৪৭ রিভিউর উপর ভিত্তি করে ১০ এর মধ্যে গড়ে ছিল ৫.১ যার মধ্যে ৩৬% ইতিবাচক মতামত দিয়েছিল।পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক রজার ইবার্ট ৪ এর মাঝে ৩ স্টার দেন। এন্টারটেনমেন্ট উইকলিতে ওয়েন গ্লিবারম্যান সান্ড্রা বুলক এর অভিনয় সম্পর্কে লিখেছিলেন, Bullock pulls you into the movie. Her overripe smile and clear, imploring eyes are sometimes evocative of Julia Roberts.

টিভি সিরিজ এবং সিকুয়্যাল 

১৯৯৮ সালে শুরু হয় ’দ্য নেট’ এর টিভি সিরিয়াল যা ১৯৯৯ সাল পর্যন্ত প্রাচার হয়েছিল।এতে এন্জেলা বেনেট চরিত্রে অভিনয় করেছিলেন ব্রুক লেংটন।

২০০৬ সালে কার্লেস উইনকার এর পরিচালনায় বের হয় ’দ্য নেট’ এর সিকুয়্যাল দ্য নেট ২।

বহিঃসংযোগ

তথ্যসূত্র 

১৯৯৫-এর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
সাইবার থ্রিলার চলচ্চিত্র
মেক্সিকোর পটভূমিতে চলচ্চিত্র
হত্যাকারী সম্পর্কে চলচ্চিত্র
সান ফ্রান্সিস্কোর পটভূমিতে চলচ্চিত্র
সান ফ্রান্সিস্কোতে ধারণকৃত চলচ্চিত্র
বিচারের অপপ্রয়োগ সম্পর্কে চলচ্চিত্র
লস অ্যাঞ্জেলেসের পটভূমিতে চলচ্চিত্র
ওয়াশিংটন, ডি.সি.র পটভূমিতে চলচ্চিত্র
টেকনো-থ্রিলার চলচ্চিত্র
মার্কিন রহস্য থ্রিলার চলচ্চিত্র
১৯৯০-এর দশকের মার্কিন চলচ্চিত্র
১৯৯০-এর দশকের ইংরেজি ভাষার চলচ্চিত্র
মার্কিন মারপিটধর্মী রোমাঞ্চকর চলচ্চিত্র
কলাম্বিয়া পিকচার্সের চলচ্চিত্র
ইন্টারনেট সম্পর্কে চলচ্চিত্র
ওলফ পালমে পুরস্কার

ওলফ পালমে পুরস্কার () সাংবার্ষিকাকারে প্রদেয় আন্তর্জাতিক পুরস্কারবিশেষ। সুইডেনে জন্মগ্রহণকারী বিশিষ্ট রাজনীতিবিদ ও সাবেক প্রধানমন্ত্রী ওলফ পালমে'র আদর্শ অনুসরণপূর্বক ব্যক্তি কিংবা সংস্থাকে অসাধারণ কৃতিত্বের জন্য এ পুরস্কার প্রদান করা হয়। পুরস্কারের মূল্যমান হিসেবে সনদ ও পঁচাত্তর হাজার মার্কিন ডলার দেয়া হয়। ২৮ ফেব্রুয়ারি, ১৯৮৬ তারিখে পালমের মৃত্যুর এক বছর পর থেকে ফেব্রুয়ারি, ১৯৮৭ সালে এ পুরস্কার প্রবর্তন করা হয়। ওলফ পালমের পরিবার ও সুইডিশ সোশ্যাল ডেমোক্র্যাটি পার্টির পক্ষ থেকে পালমে'র স্মৃতিকে চীরজাগরুক রাখতে ওলফ পালমেস মাইনেসফন্ড ফর ইন্টারনেশিওন্যাল ফরস্তাইলস ওচ জেমেনস্যাম সাকেরহেট নামীয় সংস্থা পুরস্কার প্রদানের জন্যে গঠন করা হয়।

পুরস্কার গ্রহীতাগণ 
 ১৯৮৭ সিরিল রামাফোজা
 ১৯৮৮ পেরেজ ডে কুয়েইয়ারের নেতৃত্বাধীন জাতিসংঘ শান্তিরক্ষা কার্যক্রম
 ১৯৮৯ ভাকল্যাভ হ্যাভেল
 ১৯৯০ হার্লেম দেসির ও এসওএস রেসিসমে
 ১৯৯১ অ্যামনেস্টি ইন্টারন্যাশনাল
 ১৯৯২ আরজু আব্দুল্লায়েভা ও আনাহিত বেয়ান্দোর
 ১৯৯৩ সারায়েভোর ছাত্রবৃন্দ
 ১৯৯৪ উই জিংশেং
 ১৯৯৫ ফাতাহ যুব, লেবার যুব নেতৃত্ব ও পিস নাউ
 ১৯৯৬ ব্রুস হ্যারিসের নেতৃত্বাধীন কাসা অ্যালিয়েঞ্জা
 ১৯৯৭ সলিমা ঘেজালি
 ১৯৯৮ ভেরান ম্যাটিক, সার্বিয়া, সেনাদ পিকেনিন, বসনিয়া-হার্জেগোভিনা এবং ভিক্টর ইভাসিক, ক্রোয়েশিয়ার পরিচালনায় সাবেক যুগোস্লাভিয়ার স্বাধীন গণমাধ্যম
 ১৯৯৯ কুর্দো বক্সি, জর্ন ফ্রাইজ এবং ক্লিপান
 ২০০০ ব্রায়ান স্টিভেনসন
 ২০০১ ফজলে হাসান আবেদ ও নারী শিক্ষা
 ২০০২ হানান অ্যাশরয়ি
 ২০০৩ হ্যান্স ব্লিক্স
 ২০০৪ লিওদমিলা আলেক্সেইভা, সার্গে কোভালিওভ, আন্না পলিতকোভস্কায়া
 ২০০৫ ড অং সান সু চি‎
 ২০০৬ কফি আন্নান, মোসাদ মোহামেদ আলী
 ২০০৭ পারভিন আর্দালান
 ২০০৮ ডেনিস মুকিজে
 ২০০৯ কার্স্টেন জেনসেন
 ২০১০ ইয়াদ আল-সরাজ
 ২০১১ লিদিয়া ক্যাচো ও রবার্তো স্যাভিয়ানো
 ২০১২ রাধিয়া নাসরাওয়ি, ওয়ালিদ সমি আবু আলখায়ের

তথ্যসূত্র

বহিঃসংযোগ 
 Olof Palme Foundation
 All winners

মানবতাবাদী পুরস্কার
শান্তি পুরস্কার
ওলফ পালমে
ওলফ পালমে পুরস্কার বিজয়ী
মানবাধিকার পদক
ফাঁদ পাতা অভিযান

ফাঁদ পাতা অভিযান মূলত 'ছদ্মবেশী' বা 'ফাঁদ পাতা'-র মতো প্রতারণামূলক একটি কৌশল যার মাধ্যমে ফাঁদে ফেলে অপরাধ করতে সহযোগিতা দিয়ে অপকর্মের ঠিক আগ মুহূর্তে সংশ্লিষ্ট ব্যক্তিকে ধরে ফেলা হয়। এটি ইংরেজিতে স্টিং অপারেশন নামে পরিচিত। এটি এক ধরনের ছদ্মবেশী অভিযান (আন্ডারকভার অপারেশন)। মার্কিন যুক্তরাষ্ট্রসহ বিশ্বের অনেক দেশে এ ধরনের অভিযান প্রচলিত থাকলেও এর নৈতিক ও আইনি দিক নিয়ে প্রশ্ন উঠেছে। সুইডেন, নেদারল্যান্ডসের মতো কয়েকটি দেশে রাষ্ট্রীয়ভাবে ফাঁদ পাতা অভিযান নিষিদ্ধ।

ইতিহাস 
ইংরেজি "স্টিং" শব্দটি মূলত জনপ্রিয়তা পেয়েছে ১৯৭৩ সালের রবার্ট রেডফোর্ড ও পল নিউম্যানের দ্য স্টিং সিনেমা থেকে। ১৯৯৮ সালে যুক্তরাষ্ট্রের আইন প্রয়োগকারী তিনটি সংস্থা যৌথভাবে ফাঁদ পাতা অভিযান চালিয়ে চুরি হওয়া চাঁদের প্রস্তর খণ্ড মায়ামির একটি ভল্ট থেকে উদ্ধার করে। ওই ফাঁদ পাতা অভিযানটির নাম ছিল অপারেশন লুনার একলিপস।

কর্মকাণ্ড 
ফাঁদ পাতা অভিযানে আইন প্রয়োগকারী সংস্থার কর্মকর্তারা কখনও মাদক বা অস্ত্রের ক্রেতা সেজে মাদক ও অস্ত্র বিক্রেতাকে ফাঁদে ফেলেন। নৈতিকতা ইস্যুতে আলোচনা-সমালোচনা যা-ই থাকুক না কেন, অনেক দেশেই এটি বৈধ প্রক্রিয়া। তবে অপরাধ সংঘটনে কাউকে উদ্বুদ্ধ করার বিষয়ে আইনি প্রক্রিয়া দেশে দেশে ভিন্ন। দোষী সাব্যস্ত করার মতো যথেষ্ট প্রমাণ পাওয়ার আগ পর্যন্ত এ অভিযান চলতে থাকে। আর এ ধরনের তদন্ত অভিযানে গ্রেফতার ও দোষী সাব্যস্ত হওয়া ব্যক্তির সংখ্যাও অনেক। সিপিওপির (যুক্তরাষ্ট্রের সেন্টার ফর প্রবলেম ওরিয়েন্টেড পুলিশিং) তথ্য মতে, একটি ফাঁদ পাতা অভিযানে ৭০০ জনকে পর্যন্ত গ্রেফতার করার নজির আছে।

উদাহরণ 
 'আবদুল স্ক্যাম' বা সংক্ষেপে ‘আবস্ক্যাম' অপারেশন যা চুরি হওয়া জিনিসপত্র উদ্ধারে শুরু হলে তা শেষ পর্যন্ত দুর্নীতিবিরোধী অভিযানে পরিণত হয়েছিল। ঐ তদন্ত অভিযানের ফলে যুক্তরাষ্ট্রের একজন সিনেটর, প্রতিনিধি পরিষদের পাঁচ সদস্য, নিউ জার্সি স্টেট সিনেটের এক সদস্য, ফিলাডেলফিয়া সিটি কাউন্সিলের কয়েকজন সদস্য এবং অভিবাসন বিভাগের একজন পরিদর্শক দোষী সাব্যস্ত হয়েছিলেন। 
 ২০১২ সালে আমিনি আল খালিফি নামে মরক্কোর এক নাগরিককে ওয়াশিংটন ডিসিতে গ্রেপ্তার। ২৯ বছর বয়সী মুসলমান যুবককে এফবিআই নকল আত্মঘাতী বিস্ফোরকসহ জামা (সুইসাইড ভেস্ট) ও অকেজো আগ্নেয়াস্ত্র সরবরাহ করেছিল। পরিকল্পনা ছিল, ওই জামা পরে খালিফি নির্বিচারে গুলি চালিয়ে লোকজনকে হত্যা করবেন। 
 ২০০৯ সালে নিউইয়র্কের রিভারডেল এলাকায় দুটি সিনাগগ (ইহুদি উপাসনালয়) বোমা মেরে উড়িয়ে দেওয়ার ষড়যন্ত্র করার দায়ে চারজন কৃষ্ণাঙ্গ মুসলমান যুবককে গ্রেপ্তার করা হয়। তাঁদের হামলার পরিকল্পনায় সহযোগিতা করা, অর্থ ও নকল বিস্ফোরক জোগান দিয়েছিল এফবিআই। 
 ২১ বছর বয়সী বাংলাদেশি তরুণ কাজী রেজওয়ানুল আহসান নাফিস নিউইয়র্ক শহরে ফেডারেল রিজার্ভ ভবন বোমা মেরে উড়িয়ে দেয়ার দায়ে ‘হাতেনাতে’ গ্রেপ্তার।

সমালোচনা 
ফাঁদ পাতা অভিযান নিয়ে অনেক সমালোচনা হচ্ছে কারণ এটি নৈতিক দিক দিয়ে সঠিক নয়। মানুষের মধ্যে অপরাধপ্রবণতাগুলো সুপ্ত অবস্থায় থাকে। নৈতিক দিক দিয়ে না চাইলেও ফাঁদে পড়ে অনেক সময় মানুষ কৌতূহলবশত অপরাধ সংঘটনের পরিকল্পনা করে আনন্দ অনুভব করেন। ফাঁদ পাতা অভিযানের ফাঁদে পড়া ব্যক্তিরা একেকটি ধাপ পার হয়ে এমন পর্যায়ে পৌঁছান, তাদের আর পিছু ফেরার পথ থাকে না।

তথ্যসূত্র 

আইন প্রয়োগ কৌশল
ফাঁদ পাতা অভিযান
ফুটবল ক্লাব বার্সেলোনা আতলেতিক

ফুটবল ক্লাব বার্সেলোনা আতলেতিক ( অথবা ; সাধারণত বার্সা আতলেতিক অথবা বার্সা বি নামে পরিচিত) হচ্ছে বার্সেলোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের তৃতীয় স্তরের ফুটবল লীগ প্রিমেরা ফেদেরাসিওন-এ খেলে। এটি বার্সেলোনার সংরক্ষিত দল। এই ক্লাবটি ১৯৭০ সালে ফুটবল ক্লাব বার্সেলোনা আতলেতিক নামে প্রতিষ্ঠিত হয়। বার্সেলোনা আতলেতিক তাদের সকল হোম ম্যাচ কাতালোনিয়ার এস্তাদি ইয়োহান ক্রুইফ-এ খেলে থাকে; যার ধারণক্ষমতা হচ্ছে ৬,০০০। বর্তমানে এই ক্লাবের ম্যানেজারের দায়িত্ব পালন করছেন রাফায়েল মার্কেজ

স্পেনের সংরক্ষিত দলগুলো জ্যেষ্ঠ দলের মতোই একই লীগ পদ্ধতিতে প্রতিদ্বন্দ্বিতা করে। তবে তারা কখনোই জ্যেষ্ঠ দলের সাথে একই বিভাগে প্রতিদ্বন্দ্বিতা করতে পারবে না; যার ফলে বার্সেলোনা বি লা লিগা এবং কোপা দেল রে-তে অংশগ্রহণ করতে পারে না।

বহিঃসংযোগ 
 
 Futbolme-এ দলের প্রোফাইল 
 BDFutbol-এ দলের প্রোফাইল

ফুটবল ক্লাব বার্সেলোনা
স্পেনের সংরক্ষিত ফুটবল ক্লাব
বার্সেলোনায় ফুটবল ক্লাব
১৯৭০-এ প্রতিষ্ঠিত ফুটবল ক্লাব
আবদুল কাদির (পাকিস্তানি ক্রিকেটার)

আবদুল কাদির () (১০ই মে, ১৯৫৫ লাহোর,পাঞ্জাব – ১২ই মার্চ, ২০০২) একজন করাচির, পাকিস্তানি ক্রিকেটার যিনি ১৯৬৪ থেকে ১৯৬৫ সাল পর্যন্ত চারটি টেস্ট ক্রিকেট খেলেছেন। তিনি ছিলেন একজন উইকেট-রক্ষক। আব্দুল টেস্ট আত্মপ্রকাশে করাচিতে অস্ট্রেলিয়ার বিরুদ্ধে ৯৫ রান আউট হয়েছিলেন। তিনি ওপেনে খালিদ ইবাদুল্লাহর সাথে ব্যাটিং করে ২৪৯ রান তৈরি করেছিলেন।

তথ্যসূত্র 

১৯৪৪-এ জন্ম
২০০২-এ মৃত্যু
করাচির ব্যক্তি
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানি উইকেট-রক্ষক
করাচির ক্রিকেটার
করাচি থেকে আগত ক্রিকেটার
করাচি এ-এর ক্রিকেটার
করাচি ব্লুজের ক্রিকেটার
করাচি হোয়াইটসের ক্রিকেটার
ন্যাশনাল ব্যাংক অব পাকিস্তানের ক্রিকেটার
দক্ষিণ অঞ্চলের (পাকিস্তান) ক্রিকেটার
উইকেট-রক্ষক